الوداد البيضاوي قدم اعتراض على الرجاء، بعد الديربي، لي جمعهما البارح السبت بملعب مركب محمد الخامس في الدار البيضاء برسم ذهاب ثمن نهائي كأس محمد السادس للأندية الأبطال. الوداد اعترض على مشاركة اللاعب الكونغولي بين مالانگو، على ود أنه غير مؤهل للعب مسابقة البطولة العربية. الرجاء ما صوقش لهاد الاعتراض ومعطاهش حتا أهمية، واعتبرو خاوي، لأن اللاعب موضوع النزاع مؤهل باش يلعب هاد الماتش. مصادر “كود” أكدت بلي الوداد باغي يدير الضغط على الرجاء باش يبرزط اللعابة ديالو قبل ماتش الروتور، لي غادي يكون ف 23 نونبر الجاي، ف الوقت لي أكدت فيه مصادر أخرى أن هاد الاعتراض يقدر يشد. الرجاء والوداد تعادلو البارح السبت بواحد لواحد، والتأهل غادي يتحسم في الماتش ديال الروتور. 
الوداد باغي يربح الرجا بستيلو… واش الاعتراض غادي يشد